open-index/open-wikipedia-markdown huggingface dataset:
Paul Verhoeven

eta|Paul Verhoeven en 2006
**Paul VERHOEVEN** [ˈpʌul vərˈɦuvə(n)] (naskita la  en Amsterdamo) estas nederlanda reĝisoro, kiu multajn jarojn vivis en Usono.

Verhoeven estis la sola ido de ĉefinstruisto Wim Verhoeven kaj ĉapelfaristo Nel van Schaardenburg, ambaŭ el Dordrecht. La familio komence loĝis en Slikkerveer (Ridderkerk), sed en 1943 transloĝiĝis al Hago, kie patro Wim iĝis ĉefinstruisto ĉe lernejo *Van Heutsz* en subkvartalo *Bezuidenhout*. Ilia loĝejo estis ne malproksima de lanĉejoj de germanaj V-2-raketoj, plurfoje bombataj de la okcidentaj aliancanoj. La perforto de la milito faris al Verhoeven neforviŝeblan impreson.

Verhoeven abiturientiĝis ĉe gimnazio *Haganum* en Hago kaj de 1955 al 1960 studis matematikon kaj naturajn sciencojn ĉe *Rijksuniversiteit* en Leiden. Dum sia lasta studjaro li frekventis ankaŭ la film-akademion.

De 1967 li estas edzo de Martine Tours, kun kiu li havas du filinojn, *Claudia* (1972) kaj *Heleen* (1974).

En 1985 Verhoeven, kiu pro siaj filmoj en Nederlando ricevis ne nur laŭdon, sed ankaŭ fortajn mallaŭdojn, iris al Usono kaj tie kreis filmojn tutmonde konatajn: *RoboCop*, *Total Recall* kaj *Basic Instinct*. Postaj filmoj liaj havis malpli da sukceso; en 1995 li ricevis pro la filmo *Showgirls* la premion Ora Frambo kiel plej malbona reĝisoro.

En 2002 li ricevis ĉe la Festivalo de la fantasta filmo en Amsterdamo premion pro sia vivtempa sukceso. Je la 1-a de junio 2004 li ricevis la verkopremion *Bert Haanstra*. Ja la 27-a de aprilo 2007 li estis nomumita kavaliro de la ordeno de la Nederlanda Leono.

## Filmoj 
* 1960 – *Een hagedis teveel*
* 1961 – *Niets Bijzonders*
* 1962 – *De Lifters*
* 1963 – *Feest*
* 1965 – *Korps Mariniers*
* 1968 – *Portret van Anton Adriaan Mussert *
* 1969 – *Floris (televida serio) *
* 1970 – *De Worstelaar*
* 1971 – *Wat Zien Ik? *
* 1973 – *Turks Fruit*
* 1975 – *Keetje Tippel*
* 1979 – *Voorbij, voorbij* (televida filmo)
* 1977 – *Soldaat van Oranje*
* 1980 – *Spetters*
* 1983 – *De Vierde Man*
* 1985 – *Flesh & Blood*
* 1987 – *RoboCop*
* 1990 – *Total Recall*
* 1992 – *Basic Instinct*
* 1995 – *Showgirls*
* 1997 – *Starship Troopers*
* 2000 – *Hollow Man*
* 2006 – *Zwartboek*
* 2006 – *Beast of Bataan* (nuligita)
* 2007 – *Knielen op een bed violen*
* 2011 - *Steekspel*
* 2016 - *Elle*
* 2021 - *Benedetta*

VERHOEVEN
Bildokapa kurulo

La **Bildokapa kurulo**, *Jerdona kurulo*, aŭ **Duzona kurulo** (*Rhinoptilus bitorquatus*) estas birdo kiu apartenas al la familio de glareoloj kaj kuruloj nome *Glareoledoj*. Ĝi estis remalkovrita en 1986 de Bharat Bhushan, ornitologo ĉe Bombay Natural History Society post la ĝenerala supozo, ke ĝi formortiĝis. Tiu kurulo estas endemio de tre malgranda teritorio -ĉirkaŭ 19 400 km²- lokita en sudorienta Barato ĉe Orientaj Akvobordoj de Andra-Pradeŝo. Ĝi estas konata nur en la rifuĝejo Sri Lanka Malleŝŭara, loĝanta maldensan arbustejon intermetitan kun makuloj de senplanta grundo.

## Aspekto 
eta|maldekstra|250px|Pentraĵo de John Gerrard Keulemans.
eta|maldekstra|200px|Skema bildo.
Ĝi estas nekonfuzebla kompakta kurulo, kiu havas du grizbrunajn striojn en la brusto kaj aliajn du pli brunajn striojn en la kapo -unu traokula kaj la alia superokula, inter ili estas helaj strioj-. Krome en la gorĝo estas oranĝavelkolora strio kiu iĝas makulon antaŭe. Ĝi havas flavan bekon kun nigra pinto kaj nigrecan kronon. La dorso estas grizbruna. Dumfluge ĝi montras nigran voston kaj rimarkindan blankan flugilstrion. 

Ties voĉo aŭdeblas ĉefe mateniĝe kaj krepuske per serioj da interrompitaj alvokoj *Tŭik-tuu... Tŭik-tuu... Tŭik-tuu...*.

## Statuso 
Tiu orientalisa specio estis konata nur per kelkaj historiaj priskriboj kaj oni missupozis, ke ĝi formortiĝis, ĝis sia remalkovro en 1986. Ĝi restas tre endanĝerita pro perdo de sia medio. Ĝi estas dumnokta birdo kaj oni supozas, ke ĝi estas insektomanĝanto. Ĉar temas pri rara birdo, malmulte oni konas pri ĝia konduto kaj reproduktado.

Oni supozas, ke la populacio estas el 25 ĝis 200 aŭ 250. Lastatempaj pristudoj uzis teknikojn kiel sekvantaj strioj kiuj surbendigas la fingrospurojn.

## Minacoj 
Pro konstruado de rezervejo Somasilla, 57 vilaĝoj estis relokitaj en tiu regiono kie la Bildokapa kurulo aŭ Jerdona kurulo (*Rhinoptilus bitorquatus*) estis remalkovrita. Tiuj regionoj de Lankamalai, Palgonda kaj Seŝaĉalam estis antaŭe ne multe loĝataj. Pro kresko de la homa loĝantaro tie, okazas premo de la brutaro kaj troforpreno de ligno, do perdo de medio. Krome ankaŭ troa ŝtonminado minacas la medion.

Decembre 2005, la ununura konita loko de tiu specio estis minacata pro projekto de kanalkonstruado kiu minacis detrui kaj modifi la medion de tiu specio. La regiono estas minacata ankaŭ de neleĝa konstruado kaj agado rilate al projekto por kunigi riverojn de Barato.

Tiu birdo ricevis unu el siajn nomojn laŭ la zoologo Thomas C. Jerdon. En 1988 la Barata Poŝta Servo eldonis poŝtmarkon omaĝe la remalkovro de la specio.

## Vidu ankaŭ 
* Orient-dekkanaj sekaj ĉiamverdaj arbaroj

## Eksteraj ligiloj 
* BirdLife International: **Bildokapa kurulo** 

## Notoj 
Kategorio:Glareoledoj
Kategorio:Orientalisa faŭno
Kategorio:Birdoj de Barato
Provinca Parko Midland

**Provinca Parko Midland** estas provinca parko en Alberto (Kanado).

Iam la loko kie situis Karbminejo Midlando, ĝi fariĝis provinca parko la 5-an de junio 1979. Sur la parkotereno situas la Reĝa Muzeo de Paleontologio Tyrrell. Ĉe la Karbominejo Midland okazis granda mineja akcidento en la mezaj 1920-aj jaroj, kaj multaj viroj perdis la vivon en mineja eksplodo.

La parko troviĝas 6 km okcidente de Drumheller (Alberto) laŭ Norda Dinosaŭra Vojo.

Oni povas amuziĝi en la parko per kanuado, kajakado, fiŝkaptado, spektado de la naturo, kaj migrado tra salikoj kaj aliaj arboj laŭlonge de la rivero Red Deer. Oni povas viziti fosiliajn bedojn, minejon, kaj la Reĝan Muzeon de Paleontologio Tyrrell.

## Vidu ankaŭ 
* Listo de provincaj parkoj de Alberto

## Eksteraj ligiloj 
* Paĝo pri la parko ĉe Alberta Development 
* Interreta rondvojaĝo 
* Mineja historio de Drumheller
* La danĝeroj de karbominado en Drumheller 

Midland
Ĝankoja municipo

**Ĝankoja municipo** (, , ) estas unu
el la administraj partoj de Aŭtonoma Respubliko Krimeo — la teritorio, subigita
al la Ĝankoja urba konsilantaro.

Diference de la aliaj municipoj de Aŭtonoma Respubliko Krimeo, kiuj kutime
kovras grandan teritorion kaj havas multajn vilaĝojn aldone al la urbo-centro, la Ĝankoja
municipo regas nur unu urbon, tial la terminoj "urbo Ĝankojo"
kaj "teritorio de la Ĝankoja municipo" estas fakte la samo (diference de, ekz.,
urbo Aluŝto kaj Aluŝta municipo).

Por pliaj informoj legu la artikolon Ĝankojo.

Kategorio:Ĝankoja municipo
Rusa-Esperanta Vortaro (E.A. Bokarev)

***Rusa-Esperanta Vortaro - Русско-Эсперантский словарь*** estas rusa-esperanta vortaro kompilita de Eŭgeno Bokarev, Ja. Voleviĉ, V. Grigorjev, K. Gusev, I. Sergejev, A. Superanskaja kaj I. Ĥoves.

Ĝi aperis 544-paĝe en la jaro 1966 fare de eldonejo Soveta Enciklopedio el Moskvo. Estis reeldonaĵo en la jaro 1984.

La vortaro estis la plej grava referenco dum pli ol 40 jaroj por ruse parolantaj esperantistoj.

## Enhavo 
## Bildaro 

Esperanto rusa vortaro de bokarjov 1966.jpg|La eldono de 1966 jaro
1966 Русско-Эсперантский словарь.jpg|Eldono de 1966, 536 p.
 
Rusa esperanto vortaro de Bokarjov verde bindita 1989.jpg|La eldono de 1989 

## Vidu ankaŭ 
* *Esperanta-Rusa Vortaro*
* Esperanto-rusa vortaro

## Eksteraj ligiloj 
* Katalogo de Esperantomuzeo kaj Kolekto por Planlingvoj
* Katalogo de Heredaĵbiblioteko Hendrik Conscience
* Katalogo "Erfgoedbib" en *LibraryThing* 
* Katalogo de Kataluna Esperanto-Asocio

Kategorio:Ruslingvaj vortaroj
Kategorio:Esperanto-vortaroj
Kategorio:Libroj de Ivan Sergejev
Kategorio:Esperanto-libroj aperintaj en 1984
Kategorio:Antverpena Lingvo-libraro
Kategorio:Katalogo de Esperantomuzeo kaj Kolekto por Planlingvoj
Kategorio:Katalogo de Heredaĵbiblioteko Hendrik Conscience
Kategorio:Katalogo de Kataluna Esperanto-Asocio
Kategorio:Katalogo de Nacia Biblioteko de Esperanto
Interhelpo (verko)

**Interhelpo** estas verko de Petro Kropotkin, originale verkita en la angla kaj eldonita en 1902. La verkisto respondas al la tezoj de la sociaj darvinistoj, emfazante la gravecon de la interhelpa meĥanismo, apud la natura selektado, kadre de la teorio pri evoluismo.

Sennacieca Asocio Tutmonda (S.A.T.) kaj Impeto aperigis ĝin esperantlingve en 1995.

## Libro 
* *Interhelpo. Kiel faktoro de l’ evoluo.* Impeto, Moskvo 1995 (originala titolo: *Mutual Aid. A Factor of Evolution.*), ISBN 5-7161-0011-2.

## Eksteraj ligiloj 
* Katalogo de Esperantomuzeo kaj Kolekto por Planlingvoj
* Katalogo de Heredaĵbiblioteko Hendrik Conscience
* Katalogo "Erfgoedbib" en *LibraryThing*

Kategorio:Verkoj el la esperantigita anglalingva literaturo
Kategorio:Evoluismo
Kategorio:Antverpena Nefikcio-libraro
Kategorio:Katalogo de Esperantomuzeo kaj Kolekto por Planlingvoj
Kategorio:Katalogo de Heredaĵbiblioteko Hendrik Conscience
La Internacia lingvo Esperanto

***La Internacia lingvo Esperanto*** () estas historia ruslingva lernolibro pri Esperanto de 1904.

La libro estas reeldono de La Unua Libro kun modernaj aldonoj de la jaro 1904. Ĝi produktiĝis en la presejo de Типография Якова Кельтера (Tipografija Jakova Keltera) en Varsovio, kie ankaŭ produktiĝis la ruslingva eldono de la La Unua Libro, kvankam en 1887 la eldonejo ankoraŭ havis la nomon de la patro de Jakobo Kelter, nome Ĥajim Kelter. Ekzemplero de la libro situas interalie en la privata biblioteko de P. Fiŝo.

La tuta titolo, kun subtitolo, estas *La Internacia lingvo “ESPERANTO” kun antaŭparolo kaj du vortaroj kaj kun aldona broŝuro “Mallongaj informoj“* ().

La instruilo konsistas el jenaj partoj:
# Antaŭparolo
# Plena instruilo de internacia lingvo Esperanto
# Internacia-rusa kaj rusa-internacia vortaroj
# Koncizaj informoj pri internacia lingvo "Esperanto"
# Deklaro
# Specimenoj por traduko
# Eltiraĵo el la vortaro
# Kelkaj opinioj pri internacia lingvo "Esperanto"
# La listo de haveblaj libroj

## El la enhavo 

Dosiero:Zamenhof 1904 1.jpg|La plena instruilo de internacia lingvo Esperanto
Dosiero:Zamenhof 1904 2.jpg|La Internacia-rusa kaj rusa-internacia vortaroj
Dosiero:Zamenhof 1904 3.jpg|La deklaro
Dosiero:Zamenhof 1904 4.jpg|La listo de haveblaj libroj

Kategorio:Esperanto-lernolibroj
Kategorio:Edukado de Esperanto
Fécamp

eta|maldekstra|300ra|
**Fécamp** - prononco laŭ sistemo IFA [] - estas komunumo de Francio. Ĝi situas en la departemento *Seine-Maritime* - jen france, prononco [] , borde de la Manika Markolo - kaj en la regiono Normandio (france *Normandie* []). Laŭ la stato de  en la komunumo vivis  sur areo de  kvadrataj kilometroj, kio rezultigas loĝdenson de  loĝantoj/km². Administre la komunumo apartenas al la arondismento Le Havre kaj al la kantono ''*. 

La teritorio havas komunan limon kun . Ĝiaj loĝantoj en la franca nomiĝas *Beaurepairais*. La urbo estas sufiĉe grava fiŝadhaveno de Normandio.

## Geografio 
Fécamp troviĝas ene de la valeto de la rivero *Valmont, kore de la historia regiono "*Pays de Caux*".

## Ekonomio 
Fécamp estas fama pro siaj salitaj haringoj depost la 10-a jarcento, kaj pro siaj fumitaj haringoj depost la 13-a jarcento. La fiŝado de moruoj cetere disvolviĝis ekde la 16-a jarcento, pro initiato de la ŝipfaristo Nicolas Selles.

eta|maldekstra|250ra|
## Vidu ankaŭ 
* Komunumoj de Seine-Maritime
* Listo de urboj de Francio
* Fécamp (stacidomo)

## Eksteraj ligiloj 
*  () 

eta|centra|300ra|


Kategorio:Komunumoj de Seine-Maritime
Kategorio:Urboj de Francio
Konciza Rusa-Esperanta Vortaro

**Краткій Русско-Эсперантскій словарь** (esperante: **Konciza Rusa-Esperanta vortaro**)

* kurta skizo: La vortaro estis eldonita en serio Международный языкъ. Internacia lingvo №6. Eldono de Posrednik №1035.
* aŭtoro: Н.Кабанов (Nikolaj Kabanov)
* eldonejo: Posrednik
* jaro de eldono: 1912
* presejo: Типо-литогр. Т-ва И.Н.Кушнерев и К°, Moskvo, Rusujo
* recenzoj:
* situo: privata biblioteko de P.Fiŝo

## Vidu ankaŭ 
* Esperanto-rusa vortaro

Kategorio:Esperanto-vortaroj
Esperanto kaj Naturo

* jaro de la eldono: 1976 j.
* eldonejo: samizdato, Latva SSR, (Sovetio)
* recenzoj: 
* situo: privata biblioteko de P.Fiŝo

***Sepa tendaro ESPERANTO kaj NATURO Garsili 3-11 julio 1976*** - la libro estas specimeno de amatore kompostitaj kaj eldonitaj libroj. Similaj libroj estis ofte fabrikitaj en Sovetio okaze de Esperanto-renkontiĝoj. La libro prezentas tradician, por Sovetia Esperanto-movado, kolekton de tradukitaj versoj kaj vaste konataj Esperanto-kantoj. La tendara libro estas presita per tajpilo kaj havas kovrilon kun permane skribita titolo. Enhavo de la libro konsistas el tradukoj de latvaj kaj baltaj poetoj far latvaj esperantistoj. Inter la tradukistoj estas estonoj Hilda Dresen, Alma Lekko, Valev Kruusalu, Kalju Pill, Hillar Saha, Maidu Allkivi.

Kategorio:Verkoj el la originala esperantlingva literaturo
Kategorio:Verkoj el la esperantlingva tradukliteraturo
Kategorio:Esperanto-kantaroj
Plena memlernilo de la lingvo Esperanto

**Полный самоучитель языка Эсперанто** (esperante: **Plena memlernilo de la lingvo Esperanto**) estas historia lernolibro pri Esperanto. La libro estas la dua korektita eldono preparita de Paŭlo Medem laŭ unua eldono verkita de Vladimir Dmitriev kaj produktita en Petrogrado (Rusio) en 1918. Ekzemplero de la libro situas interalie en la privata biblioteko de P. Fiŝo.

* aŭtoroj: В. А. Дмитриев (V. A. Dmitriev), П. Д. Медем (P. D. Medem)
* jaro de kompanado: 1918
* presejo: Albert Hille, Dresden, Germanio

Kategorio:Esperanto-lernolibroj
Armjanska municipo (Krimeo)

**Armjanska municipo** (, , ) estas unu el la administraj partoj de Aŭtonoma Respubliko Krimeo — la teritorio, subigita al la Armjanska urba konsilantaro. Armjanska municipo estas la plej norda parto de ARK, situanta sur la Perekopa terkolo (kiu ligas la Krimean duoninsulon al la kontinento).

## Ekonomio 
En la Armjanska municipo troviĝas kelkaj grandaj industriaj entreprenoj.
La plej granda estas la kemia uzino "Krimea Titano", kiu produktas titan-oksidon (TiO2),
sulfuracidon, mineralajn sterkaĵojn. Estas ankoraŭ kelkaj uzinoj: Sivaŝa anilin-farba uzino
(kiu estas la plej granda en Ukrainio produktanto de farboj por malpeza industrio), uzino de fer-betonaj konstrukciaĵoj.

Transporte la municipo estas ligita al ĉiuj aliaj regionoj de Krimeo
per fervoja (tra la municipo pasas la fervoja linio Ĝankojo-Ĥersono) kaj busa trafikoj.

## Administra konsisto de la regiono 
La Armjanska municipo aree kaj loĝantare estas relative malgranda inter ĉiuj
aliaj regionoj de Krimeo. La municipo
havas 1 urbon (Armjansko) kaj unu komunumon (Suvorova komunumo), kiu
havas 3 vilaĝojn: *Suvorovo* (Culğa), *Perekop* (Or Qapı) kaj *Voloŝino* (Qulla) - parenteze
estas menciitaj la historiaj krime-tataraj nomoj de la
loĝlokoj, kiuj estis ŝanĝitaj en la jaroj 1945-49 post la ekzilo de la krime-tatara
popolo.

## Vidu ankaŭ 
* Armjansko

Kategorio:Armjanska municipo (Krimeo)
Broŝuro

**Broŝuro** estas maldika presaĵo aŭ libreto, kunkudrita aŭ kungluita, sed ne bindita.

## Uzoj 
Broŝuroj utilas informige aŭ reklame.

## Ecoj 
eta|dekstra|170px|Tiu ankoraŭ malfoldita broŝuro enhavas 4 kolonojn vertikalan
Ili havas malmultajn foliojn, kutime nur unu paperon, kiu estis faldita en pluraj kolonoj.

Dum la preso oni printu ambaŭ flankojn el folio, kaj poste faldu.

## Vidu ankaŭ 
* Flugfolio
* Prospekto
* Kajero
* Poŝlibro
* Libro

Kategorio:Libroj
Elzasaj Legendoj

***Elzasaj Legendoj***  pritraktas legendojn el Alzaco kiu, en 1914 kiam la libro estis eldonata, ankoraŭ estis parto de la Germana Regno. Charlotte Pulvers kolektis kaj tradukis tiujn legendojn en 1911-1912. Reeldono aperis en 1924. La libro estas numero 28 en la serio "Esperanta Biblioteko Internacia". La respektivaj eldonejoj estis Ader & Borel por la unua eldono kaj Esperanto-Verlag Ellersiek & Möller & Borel, Berlino kaj Dresdeno, por la dua eldono.

## Enhavo
*Sankta Odilia (Patrino de Elzaso)
*La fremda infano
*Sankta Arbogast
*Papo Leono kaj lia patro
*Pri la fondo de la Strasburga katedralo
*La fratoj Rappoltstein
*La kokino kun la oraj ovoj
*La monaĥino en Sta Klara
*La sorĉistino en Kostlach
*La parolanta mortkranio 
eta|maldekstra|220px|Kovrilpaĝo de la dua eldono.

## Recenzoj
## Referencoj 
## Vidu ankaŭ 
* Privata biblioteko de P. Fiŝo.

## Eksteraj ligiloj 
* Katalogo de Esperantomuzeo kaj Kolekto por Planlingvoj
* Katalogo de Heredaĵbiblioteko Hendrik Conscience 
* Katalogo "ErfgoedBib" en *LibraryThing*
* Katalogo de Kataluna Esperanto-Asocio
*Katalogo de Libraro Ludovika
* Katalogo de Nacia Biblioteko de Esperanto

Kategorio:Verkoj el la originala esperantlingva literaturo
Kategorio:Libroj de Esperanta Biblioteko Internacia
Kategorio:Antverpena Fikcio-libraro
Kategorio:Katalogo de Esperantomuzeo kaj Kolekto por Planlingvoj
Kategorio:Katalogo de Heredaĵbiblioteko Hendrik Conscience 
Kategorio:Katalogo de Kataluna Esperanto-Asocio
Kategorio:Katalogo de Libraro Ludovika
Kategorio:Katalogo de Nacia Biblioteko de Esperanto
Kategorio:Alzaco
Prospekto

**Prospekto** estas presita reklamo anoncanta aperon de verko, malfermon de establejo kaj disdonata por altiri klientojn.

## Vidu ankaŭ 
* Flugfolio
* Broŝuro
* Reklamo

Kategorio:Libroj
Kategorio:Ekonomio
Léon Foucault

**Jean-Bernard-Léon FOUCAULT** (n. la 18-an de septembro 1819 en Parizo, m. la 11-an de februaro 1868, samloke) estis franca fizikisto, kiu ellaboris metodon por tre preciza mezuro de la absoluta lumrapido. Li pruvis ĉirkaŭaksan rotacion de la Tero. 

Li studis medicinon, sed poste turnis sin al la eksperimenta fiziko. Li esploris kun Armand Fizeau la lumon kaj la varmon. Li konstatis en 1850, ke la lumo estas malpli rapida en akvo ol en aero. Li samjare mezuris la rapidon de la lumo, atingante valoron, kiu diferencas nur 1 % disde la ĝusta nombro. 

Foucault eksperimente pruvis en 1851, ke la Tero rotacias ĉirkaŭ sia akso. Li analizis la moviĝon de peza ferglobo, subenpendanta sur drato longa 67 m. Tiu „Foucault-pendolo” ĉiam pendolas en la sama vertikala ebeno kaj tiu ebeno malrapide ŝanĝiĝas kompare al la rotacianta Tero kaj depende de la situo de la pendolo (latitudo kaj longitudo). Foucault ricevis en 1855 pro tiu laboro kaj pro simila giroskopa eksperimento la medalon *Copley* de la londona Royal Society, kaj li iĝis fizikista kunlaboranto de la pariza Observatorio. Li malkovris la kirlokurenton, la t.n. „Foucault-fluojn”, kiuj aperas en kuprodisko rotacianta en magneta kampo. Li pluevoluigis la spegulan teleskopon kaj en 1859 ellaboris simplan, sed tre precizan metodon por kontrolado de la surfacaj eraroj de la teleskopaj speguloj.

## Omaĝoj 
* Lia nomo estas ofte uzita por difini kirlokurentojn.
* Lia nomo estas en la listo de 72 nomoj de scienculoj skribitaj sur la Eiffel-turo.
* La asteroido 5668 Foucault kaj la luna kratero Foucault estas nomitaj honore al li.

Kategorio:Francaj fizikistoj
Kategorio:Optikistoj
Kategorio:Francaj astronomoj
Kategorio:Oficiroj de la Honora Legio
Kategorio:Membroj de la franca Akademio de Sciencoj
Kategorio:Francaj katolikoj
Nana elipsa galaksio

eta|Nana elipsa galaksio PGC 29388
**Nana elipsa galaksio** estas elipsa galaksio kiu estas samtempe nana galaksio, do estas multa pli malgranda ol la aliaj. Ĉi tia galaksio estas klasifikita kiel **dE**. Ĉi tiaj galaksioj estas sufiĉe komunaj, kaj estas kutime kompaniuloj al aliaj galaksioj. Estas minimume du nanaj elipsaj galaksioj en orbito ĉirkaŭ la Andromeda galaksio.

Ekzemploj de nanaj elipsaj galaksioj:
* NGC 147 (DDO 3) - de speco *dE5 pec* en Kasiopeo
* SagDIG (Pafista Nana Malregula Galaksio) - de speco *IB(s)m V* en Sagitario
* NGC 6822 (Galaksio de Barnard) - de speco *IB(s)m IV-V* en Sagitario
* Akvista Nano (DDO 210) - de speco *Im V* en Akvisto
* IC 5152 - de speco *IAB(s)m IV* en Indiano
* Pegasa Nana Malregula Galaksio (DDO 216) - de speco *Irr* en Pegaso

Subspeco de *nana elipsa* estas nana sfera galaksio. Estas nun penso ke ĉi tio estas baze la sama speco de galaksio, sed estas nur vidata de malsama angulo.

Plejparto de indikaĵoj indikas ke plejparto de malgrandaj elipsaj ne havas propraĵojn similajn al tiuj de grandaj elipsaj. Anstataŭe, ili estas verŝajne rilatantaj al malregulaj galaksioj. 

Kategorio:Specoj de galaksioj
Nana galaksio

**Nana galaksio** estas malgranda galaksio komponita el ne pli multe ol kelkaj 109 steloj, kio estas malgranda nombro se kompari kun normalaj galaksioj, ekzemple la Lakta vojo havas (200...400)*109 steloj. La Granda Magelana Nubo, enhavanta pli ol 30*109 stelojn, estas iam klasifikita kiel nana galaksio, sed iam ĝi estas klasafikita kiel la normala galaksio.

Estas multaj nanaj galaksioj en la Loka Grupo, ĉi tiuj malgrandaj galaksioj ofte orbitas ĉirkaŭ pli grandaj galaksioj, tiaj kiel la Lakta vojo, la Andromeda galaksio kaj la M33.

La Lakta vojo havas 14 sciatajn nanajn galaksiojn orbitantajn ĉirkaŭ ĝi.

Nanaj galaksioj estadas de diversaj malsamaj klasifikaĵoj:

* Elipsa galaksio: nana elipsa galaksio (**dE**) kaj ĝia subspeco nana sfera galaksio (**dSph**)
* Malregula galaksio: nana malregula galaksio (**dI**)
* Spirala galaksio: nana spirala galaksio

## Parta listo de nanaj galaksioj 
* Akvista Nano
* Granda Hunda Nana Galaksio
* I Zwicky 18
* IC 10
* Granda Magelana Nubo
* NGC 1569
* NGC 1705
* Pegasa Nana Malregula Galaksio
* Feniksa Nano
* Sagitaria Nana Elipsa Galaksio
* Sagitaria Nana Malregula Galaksio
* Skulptista Nana Galaksio
* Skulptista Nana Malregula Galaksio
* Sekstanto A
* Sekstanta Nano
* Malgranda Magelana Nubo
* Tukana Nano
* Malgranda Ursina Nano
* Willman 1
* Karena Nano
* Drakona Nano
* Forna Nano

## Eksteraj ligiloj 
* Satelitaj galaksioj de Lakta vojo 
* Artikolo pri "hobitaj galaksioj"
* Artikolo pri "hobitaj galaksioj" en *Scienco* 

Kategorio:Specoj de galaksioj
Nana malregula galaksio

**Nana malregula galaksio** estas galaksio kiu estas klasifikita kiel kaj nana kaj malregula, kutime markita kiel **dI**.

Kategorio:Specoj de galaksioj
Levi Wiener

**Levi Wiener** estis hebrea esperantisto, aktivanta en la tempo inter la du mondmilitoj sub la plumnomo **Leono Vienano**. Li postlasis kelkajn tradukojn kaj redaktis librojn de aliaj tradukintoj.

Oni ne konas multajn detalojn pri lia vivo kaj aktivado. En diversaj fontoj oni identigas lin kun Leo Wiener, poldevena usona lingvisto, patro de Norbert Wiener, sed plej probable temas pri alia persono.
## Verkoj 
* *Esperanto per Esperanto* (lernolibro de la lingvo Esperanto laŭ senpera rekta metodo, Szapiro, 1932)

## Tradukoj 
* Jeruŝalmi, Naum: *Merkado, la azenpelisto* (El la hebrea originalo, 1933)
* Jeruŝalmi, Naum: *Eksiĝo* (El la hebrea originalo, Warszawa 1930)
* Bang, Herman Joachim: *La hontemulo; La unua kiso* (Warszawa: Szapiro, [1932])
* Strindberg, August: *Amo kaj pano; Aŭtuno* (Warszawa: Szapiro, [1933])
### Recenzoj
Pri *Eksiĝo*

## Redaktitaj libroj 
eta|P. Romanov 1930 : *La Mistero. Unu Horo*
* Głowacki, Aleksander (Bolesław Prus): *La vizio; La veŝto* (El la pola originalo trad. Lidja Zamenhof., red. de Leono Vienano. - Warszawa: Szapiro, [proks. 1930])
* Romanov, Pantelejmon: *La mistero; Unu horo* (El la rusa originalo trad. Isaj Dratwer. Red. de Leono Vienano. - Warszawa: Szapiro, [proks. 1930])
* Biro, Lajós: *Fraŭlino Ida* (El la hungara trad. L. Rereips. Red. de Leono Vienano. - Warszawa: Szapiro, [proks. 1930].)
* Porzsolt, Kálmán: *La vojo malsupren* (El la hungara trad. L. Rereips. Red. de Leono Vienano. - Warszawa: Szapiro, [proks. 1930].)

## Referencoj 
Kategorio:Esperantistoj
Klasifiko de galaksioj

**Galaksioj** estas klasifikataj surbaze de ilia entuta geometria formo:
* Elipsa galaksio
* Spirala galaksio
* Rektokoneksa spirala galaksio

Plua klasifiko estas per la specifaj propraĵoj de la aparta galaksio (ekzemple grado de elipseco, nombro de spiraloj. La sistemo de galaksia klasifiko estas nomata ankaŭ kiel la **forko de Hubble** aŭ **vico de Hubble**.

## Vico de Hubble 
La **vico de Hubble** estas klasifiko de specoj de galaksio ellaborita de Edwin Hubble en 1925. Ĝi estas ankaŭ nomata la **agordanto-forka figuro** pro al la geometria formo de ĝia grafika prezento.

eta|400px|dekstra|Forko-stila figuro de la vico de Hubble
dekstra|eta|350px|
La figuro startas maldekstre de elipsaj galaksioj. Elipsaj galaksioj povas esti nomita ekde E0 ĝis E7. La litero "E" signifas ke elipsa kaj la nombro indikas kiel ovale formita la elipso estas kun 0 por globa formo (en aliaj vortoj, grandega stelamaso) ĝis 7 por diska formo. Teknike, la nombro estas elipseco dividita per 10. Ekzemple, galaksio E7 havas elipsecon egalan al 0,7.

Post la elipsaj galaksioj la figuro fendiĝas en du branĉojn. La supra branĉo kovras spiralajn galaksiojn. Ĝi ekstartas kun galaksio S0, ankaŭ nomitaj kiel lensosimilaj galaksioj. La litero "S" signifas ke spirala, la "0" signifas ke ne estas spiralaj bukloj, kaj la suba indica nombro indikas kiel peze strio estas absorbita el la bildo de la galaksio per polvo en la galaksia disko. Sur la sama branĉo estas la sekvaj 3 specoj kiu ĉiuj havas spiralajn buklojn. La litero "S" ankaŭ ĉi tie signifas ke spiralo, sed la minuskla litero "a" ... "d" post ĝi signifas kiel grandaj estas la bukloj. Ili havas jenajn signifojn:

* Sa - striktaj, glataj bukloj kaj hela centra disko;
* Sb - pli bona difinita spiralaj bukloj ol en Sa;
* Sc - multa pli dikaj spiralaj bukloj ol en Sb;
* Sd - tre dikaj spiralaj bukloj, la plejparto de la heleco estas en la bukloj sed ne en la disko.

La suba branĉo de la figuro kovras rektokoneksajn spiralajn galaksiojn donitaj per la simbolo "Sb". 

* SBa - hela centro kaj striktaj spiraloj;
* SBb - pli bona difinitaj bukloj ol en SBa;
* SBc - pli bona difinitaj bukloj ol en SBb, kaj multe pli malhela centra porcio de la galaksio.

Oni opinias ke la Lakta vojo estas galaksio SBb.

Ĝenerale ĉi tiuj vicoj de galaksioj *ne* estas la vicoj de evoluado de galaksioj. Tamen, estas kaŭzoj por opinii ke elipsaj galaksioj ĝenerale estas pli malnova ol spiralaj galaksioj. Elipsaj galaksioj estas pli ruĝaj ol la spiralaj, kio indikas ke ili konsistas el pli malnovaj, pli ruĝaj steloj kaj stelamasoj. La fakto ke spiralaj galaksioj kutime aspektas pli blue kaj pli hele aludas al stela formigo. Ĉar stela formigo postulas interstelajn nubojn por gravita kolapso, oni povas opinii ke spiralaj galaksioj estas pli junaj ol elipsaj galaksioj kie ĉiuj necesaj ingrediencoj por stela formigo jam 'estas elĉerpitaj'. Ankoraŭ bezonatas mencii ke ankaŭ pro la intergalaksia interago stela formigo (linioj de Balmer) estas ofte observitaj. La ĉion enhavanta evolua figuro de galaksioj restas unu el la nesolvitaj defioj de astronomio hodiaŭ.



Kategorio:Klasifikaj sistemoj
Löwenberg

**Löwenberg** en la germana lingvo signifa *leona monto*. Ĝi estas la nomo de la sekvantaj lokoj:
* **Löwenberg FR** estas setlejo kaj kastelo en la komunumo Muntelier de la Lagodistrikto en Kantono Friburgo en Svislando.

* **Löwenberg** estas la germanlingva nomo de urbo de la germania provinco Silezio, en 1945 donata al Pollando kaj alinomata Lwówek Śląski.
Leo Wiener

**Leo Wiener** (naskiĝis en Bjalistoko en 1862; mortis en 1939) estis poldevena usona lingvisto, specialisto pri slavaj lingvoj.
Li estis la patro de la matematikisto Norbert Wiener.

Li estis multlingvisto kaj laŭ iuj atestoj parolis pli ol 30 lingvojn.

Li publikigis studojn pri multaj lingvoj kaj literaturoj. Li verkis ampleksajn studaĵojn pri la jida literaturo.

Li estis profesoro pri slavaj lingvoj en la Universitato Harvard, kaj estis la unua usona profesoro pri slava literaturo.

Li tradukis la tutan verkaron de Leo Tolstoj en 24 volumoj, kion li atingis en 24 monatoj.

## Rilato al Esperanto
Wiener konis Zamenhof, kaj laŭ diversaj atestoj ĉeestis la feston en kiu Zamenhof prezentis sian *Lingwe Uniwersala*.  Tamen, li poste ne okupiĝis pri Esperanto, kaj eĉ montris sin kritika pri artaj lingvoj.

En diversaj lokoj li estas identigita kun la esperantisto Levi Wiener, kiu agadis en la 1930-aj jaroj sub la plumnomo *Leono Vienano*.

## Bibliografio 
* Golden, Bernard 1979 : *Leo Wiener, pioniro de pra-Esperanto*, Esperanto, 877(1), paĝoj 3-6

## Referencoj 
Kategorio:Usonaj lingvistoj
Kategorio:Bjalistokanoj
Katedralo de Nia Sinjorino (Antverpeno)

eta|250px|La Katedralo de Nia Sinjorino
La **katedralo de Nia Sinjorino** en Antverpeno estas granda gotika preĝejo proksime al la rivero Skeldo. Post 169 jaroj da konstruado (1352-1521), la katedralo leviĝas 123 metrojn alta, kiel ŝtona puntaĵo. Tiu ĉi katedralo estas la plej granda gotika konstruaĵo en la Nederlandoj.

## Historio 
En la sama loko de la nuna Dipatrina Katedralo jam troviĝis malgranda kapelo honore al Maria en la 10a jarcento. Post la fondo de paroĥo en 1124, la kapelo grandiĝis ĝis romanika preĝejo. Inter 1350 kaj 1520 ĉi tie leviĝis la plej granda gotika preĝejo el la Nederlandoj, unue kvinnava, poste pligrandigita ĝis sepnava.
Je la estiĝo de la episkopejo Antverpena en 1559, la Dipatrina preĝejo leviĝis ĝis episkopa.
Tiu ĉi plejbelaĵo de brabanta gotiko ne saviĝis en sia historio. La preĝejo difektiĝis pro brulo en 1533 kaj poste rabiĝis kaj vundiĝis dum bildodetruoj en 1566 kaj 1581. Ĝi ankaŭ suferis dum konfiskado de la Franca Revolucio en 1794.
Ĉiufoje ĝi travivis la katastrofojn. Post la falo de Antwerpen en 1585, ĝi reordiĝis en barokan stilon. Fine de la 18a kaj en la 19a jarcentoj, post la franca periodo, la interno denove modifiĝis en novstiloj. Komence de la 20a jarcento komenciĝis scienca restaŭrado: unue la okcidenta fasado, la portaloj kaj la turo. Poste la interno, la navo kaj la ĥorejo. La radiaj kapeloj kaj la plua ekstera restaŭrado ankoraŭ survojas.

En la katedralo ekspoziciiĝas kvar verkoj de Petro Paŭlo Rubens, la plej fama kaj plej multflanka antverpena barokartisto.
Tri pentraĵoj, pintartaĵoj el la 17a jarcento, speciale kreiĝis de Rubens por la katedralo; la kvara nur aldoniĝis post la regado de la Francoj.

Antverpeno
Kategorio:Muzeoj en Belgio
Kategorio:Konstruaĵoj en Antverpeno
Kategorio:Gotikaj preĝejoj en Belgio
Kategorio:Religiaj konstruaĵoj finitaj en 1520-1529
Kategorio:Aperis en 1521
Paul Siefert

**Paul Siefert** (*ankaŭ:* Sibert, Sivert, Syfert aŭ Paulus Syfertius, baptita je la 28-a de junio 1586 en Dancigo; † 6-a de majo 1666 samloke) estis orgenisto kaj komponisto de la Nordgermana Orgenskolo.

## Vivo 
Siefert estis en la jaroj 1607 kaj 1608 dank al stipendio de la Danciga urbokonsilantaro lernanto de Sweelinck en Amsterdamo. Post la reveno li iĝis vicorgenisto en Dancigo. Ekde 1611 ĝis 1616 li estis orgenisto unue ĉe la malnovurba preĝejo en Königsberg (hodiaŭ Kaliningrad), poste en Varsovio ĉe la kortegokapelo de Sigismundo la 3-a de Pollando. Je la 23-a de septembro 1623 oni vokis lin al orgenisto de la preĝejo Marienkirche en Dancigo.

Siefert provis defendi sin kontraŭ sian kontraŭulo, la Varsovia kapelestro Marco Scacchi. Ambaŭ komponistoj publikis dum sia disputo plurajn muzikajn kolektojn.

Christoph Bernhard kaj Andreas Neunhaber estis lernanto ĉe Siefert.

## Verkoj 
### Voĉkantaj-verkokolektoj 
* *Psalmen Davids nach frz. Melodey oder Weise in Music componirt* (Dancigo 1640)
* *Canticum seu Symbolum … Te Deum laudamus* (Dancigo 1642)
* *Anticribratio musica ad avenam Scacchianam* (Dancigo 1645)
* *Epithalamium … Regis Reginaeque Poloniae* (Dancigo 1646); originalo perdiĝis, sed la reprinto konserviĝis en *Psalmorum Davidicorum*
* *Psalmorum Davidicorum, Ad Gallicam melodiam … pars II* (Dancigo 1651); enhavas instrumentverkon *Canzon à 8*
* *Melisma harmonicum in honorem … Consulis Gedanensis Friderici Eleri* (Dancigo 1647?); malaperinta

### Orgenverkoj 
* Variation über „Puer natus in Bethlehem“
* Choralvariation „Nun komm der Heiden Heiland“ (anonima; eldonita sub la nomo de Siefert)
* Paduane
* Fantasia
* „Benedicam Dominum“ (laŭ moteto de Orlando di Lasso)
* 13 Fantasien (aŭtenteco pridisputata)

### Muzikteoriaj verkoj 
* *Anticribratio musica ad avenam Scacchianam* (Dancigo 1645)
* *Examen musicum* (Breslau 1649); malaperinta

## Literaturo 
* M. Seiffert: „Paul Siefert. Biographische Skizze“, *Vierteljahrsschrift für Musikwissenschaft* VII, 1891
* C.-A. Moberg: ”Om Paul Sieferts ’Psalmen Davids’ 1651”, *Eripainos Uusi Musiikkilehti* VII/VIII, 1957
* C. Dahlhaus (hrsg. unter *W. Wiora*): „Cribrum musicum. Der Streit zwischen Scacchi und Siefert“, in *Norddeutsche und nordeuropäische Musik* (Referate der Kieler Tagung 1963), *Kieler Schriften zur Musikwissenschaft* XVI, Kassel 1965

* W. Nitschke: „Zu Paul Sieferts Psalmen“, Kongreßbericht Bonn 1970

## Eksteraj ligiloj 
* *Die Tastenmusik des Danziger Organisten Paul Siefert* (Forschungsprojekt für eine neue Siefert-Edition)
* 
* Canzon a 8 (Kantoreiarchiv) 

Kategorio:Germanaj orgenistoj
Kategorio:Barokaj komponistoj
Kategorio:Germanaj komponistoj
Kategorio:Nordgermana Orgenskolo
Kantono Lincoln (Vaŝingtonio)

eta|dekstra|Situo de Kantono Lincoln en Vaŝingtonio
**Kantono Lincoln** (angle: *Lincoln County*, prononco , laŭ sistemo IFA []) estas administra unuo en la usona ŝtato Vaŝingtonio. Ĝia administra sidejo situas en la plej granda urbo de la kantono, Davenport.

## Geografio 
Laŭ la usona Buroo Censa, la kantono kovras surfacan areon de 6 060&nbsp;km², el kio 74&nbsp;km² estas akvo. La loĝantaro laŭ la censo de aprilo 2000 konsistis el 10 184 homoj. En aprilo 2010 estis 10 570 homoj kaj en aprilo 2020 estis 10 876, do la loĝantaro restas pli-malpli konstanta kaj nur minimume kreskas.

## Historio 
La kantono kreiĝis la  el parto de Kantono Whitman; oni nomis ĝin laŭ la eksa usona prezidento Abraham Lincoln.

## Vidu ankaŭ 
Kantonoj de Vaŝingtonio

Kategorio:Kantono Lincoln (Vaŝingtonio)
Lincoln
Encelado

* **Encelado ** estas giganto de la helena mitologio.
* **Encelado**, en astronomio, estas natura satelito de Saturno.
Volontulaj Falĉistoj

eta|dekstra|150ra|elŝiro de planto en julio 2004
'''Les faucheurs volontaires d'OGM** aŭ **Volontulaj Falĉistoj de GMO''' estas en Francio grupo de homoj, kiuj defendas la publikan rajton manĝi sane aŭ sen genetikej modifitaj organismoj (GMO). Ankaŭ la ekologiaj agrikulturistoj subtenas tiun movadon kaj kelkfoje falĉas kun ĝia grupo ĉar la GMO detruas iliajn kampojn. Tiu estas ne leĝe permesita en Francio.

## Leĝo 
Ambaŭflanke kvalifikita el la civila kaj kriminala juro de « destruction grave du bien d'autrui en réunion », *Grava detruo de alies posedaĵo*, tiuj agoj fariĝas delikto. La maksimuma puno pensita por tiu delikto estas 5 jaroj de mallibereco kaj 75 000 eŭroj de monpuno (puno kiu povus estis duobligita se la persono agas denove).

Ĝiaj agoj depostulitanta de la falĉistoj kiel agoj de civila malobeo estas kontraŭanta el la kontraŭfalĉuloj kiuj diras ke la spirito de senperforto de civila malobeo fariĝas opono fakte de detruo.

## Historio 
La movado naskiĝis dum la eventa renkontiĝo Larzac 2003, el la ideo de Jean-Baptiste Libouban. 400 personoj proklamis sin « Volontulaj Falĉistoj »; en junio 2005, pluraj personoj asertis ke « 4 800 uloj proklamis sin mem Volontulaj Falĉistoj ». La Confédération paysanne kaj la Verduloj interalie subtenas la «Falĉistojn».

En 2004, 2005 kaj 2006, « falĉistoj » detruis (en Sudo-Pireneoj, Akvitanio, Centro-Valo de Luaro kaj Charente) areojn kun genetike modifitaj plantoj kultivitaj en kampoj, senpermesa kulturo laŭ la falĉistoj. En 2006, falĉistoj detruis 3 maizkampojn de la firmao Monsanto. Tiujn detruojn sekvis jura persekuto. En junio 2005, falĉistoj anoncis esti detruintaj 70% de la en-Franciaj GMO-kampoj. La 31-an de julio 2006, la franca ministerio pri agrikulturo taksis ke ĉirkaŭ 40% estis detruita.

## Ligoj 
### Vikipedie 
Genetike modifita organismo
Jose Bove

### Eksteraj ligiloj 
Volontulaj Falĉistoj  *(Franclingve)*

Kategorio:Ekologio
Kategorio:Agrikulturo
La Verduloj (Francio)

eta|200px|dekstra|emblemo de la Verduloj
**La Verduloj** estis franca ekologiisma maldekstra politika partio. Ĝia plena nomo estis: *La Verduloj, Konfederacio ekologiisma - Partio ekologiisma* ().  

Sur eŭropa nivelo, ekzemple en la parlamento kaj gvida komisiono de la Eŭropa Unio, la partio estis parto de la transnacia Eŭropa Verda Partio kaj de la parlamenta Frakcio de la Verduloj kaj Eŭropa Libera Alianco.

En la jaro 2010 ĝi unuiĝis kun alia partio kaj ŝanĝis sian nomon al Eŭropo Ekologio La Verduloj.
## Eksteraj ligiloj 
* Asocio de Verduloj Esperantistaj (AVE) (esperante)
* Oficiala retejo de la Eŭropa Verda Partio 

Kategorio:Politikaj movadoj
Kategorio:Politikaj partioj de Francio
Kategorio:Ekologiaj partioj
Ramforinko

**Ramforinko** (*Rhamphorhynchus* = "beko-makzelo") estas genro de long-vostaj flugsaŭroj de la ĵurasio. Nur 17,5&nbsp;cm longa sed kun flugetendiĝo de 100&nbsp;cm, la ramforinko estis malpli specialigita ol postaj pterodaktiloideoj. Ĝi havis longan voston rigidigita de ligamentoj kun diamanto-forma padelo ĉe-fine.

[eta|200ra|maldekstra|*Rhamphorhynchus muensteri* - [Muzeo de Naturhistorio de Universitato Oxford]]
Ramforinko verŝajne manĝis fiŝojn kaj oni kredas ke ĝi ĉasis trenante sian makzelon en la akvo, kaptante fiŝojn, kaj ĵetante ilin en sian kolopoŝon, strukturon simila al tiu en pelikanoj, kiu konserviĝis en iuj fosilioj. Ankoraix hodiaŭ rinkopedoj uzas ĉi tiun metodon por kapti fiŝojn.

Kvankam oni trovis ramforinkajn fosiliojn en Anglio, la plej bone konservitajn oni trovis en ŝtonminejo ĉe Solnhofen en Bavario; multaj ĉi tiuj fosilioj konservas ne nur la ostojn sed ankaŭ premsignojn de molaj histoj kiel la aloj kaj vosto.

## Specioj 
Oni nun rekonas tri ramforinkajn speciojn:
* *R. muensteri* (Goldfuss, 1831) (tipo)
* *R. jessoni* Lydekker, 1890
* *R. tendagurensis* Peck, 1931

Pluraj aliaj specioj estis proponitaj, sed nuntempe oni konsideras la proponojn nevalidaj:
* *Rhamphorhynchus longicaudus* (Muenster, 1839)
* *Rhamphorhynchus gemmingi* (von Meyer, 1846)
* *Rhamphorhynchus phyllurus* Marsh, 1882
* *Pteromonodactylus phyllurus*(Marsh, 1882)
* *Rhamphorhynchus longiceps* Woodward, 1902
* *Rhamphorhynchus intermedius* Koh, 1937

### Sinonimoj 
* *Pteromonodactylus* Teriaev, 1967
* *Ornithopterus* von Meyer, 1860
* *Ornithocephalus muensteri Goldfuss, 1831
* *Ornithopterus muensteri* (Goldfuss, 1831)
* *Pterodactylus lavateri* von Meyer, 1838
* *Ornithopterus lavateri* (von Meyer, 1838)
* *Pterodactylus longicaudus* Muenster, 1839
* *Pteromonodactylus phyllurus*(Marsh, 1882)

## Referencoj 
* Bennett, S. C. (1995) "A statistical study of *Rhamphorhynchus* from the Solnhofen Limestone of Germany: Year-classes of a single large species." *Journal of Paleontology'', **69**: 569-580.

Kategorio:Flugsaŭroj
Kategorio:Ĵurasiaj bestoj
Franconville

**Franconville-la-Garenne**, aŭ pli simple **Franconville**, estas franca komunumo kaj pariza ĉirkaŭurbo lokita en la departemento Val-d'Oise kaj en la regiono Francilio.

Ĝi havas proksimume 34&nbsp;000 loĝantojn, kiujn oni kutime nomigas *Franconvillois*. Franconville estas la ĉefurbo de unu kantono kaj situas apud Pontoise.

## Geografio 
Franconville troviĝas 20 kilometrojn nordokcidente de Parizo, ene de la valo de Montmorency. En 2005, ĝi estis la kvina plej multhoma urbo de la departemento Val-d'Oise.

## Historio 
La nomo *Francorum Villa* ("domo de la Frankoj") aperis en la verkoj de la abato Suger de Saint-Denis en 1137. Sed la urbo ne vere disvolviĝis antaŭ la 16-a jarcento. Dum la Franca Revolucio de 1789, Franconville (kiu tiam nomiĝis *Franconville-la-Garenne*) ricevis alian nomon : *Franconville-la-libre*.

Je la 16-a de septembro 2005, loĝanto kaj senlaboristo de Franconville gajnis pli ol 75 milionojn da eŭroj danke al la eŭropa loterio "EuroMillions", tio estas la plej granda loteria gajno en la historio de Francio.

## Vidindaĵoj 
Ekzistas en Franconville kastelo, kiu estis akirita en 1788 de la sciencisto kaj filantropo Antoine Alexis Cadet de Vaux. Apud la kastelo etendiĝas bela pejzaĝparko kun tre variaj arbospecoj.

## Vidu ankaŭ 
* Komunumoj de Val-d'Oise
* Listo de urboj de Francio
* Franconville - Le Plessis-Bouchard (stacidomo)

## Eksteraj ligiloj 
*  ()


Kategorio:Komunumoj de Val-d'Oise
Kategorio:Urboj de Francio
Esperanta grupo "L.L.Zamenhof"

* de 1923]]
La **Esperanta grupo "L.L.Zamenhof"** estis esperantista grupo en Venecio (regiono Veneto de Italio). La grupo estis fondita en 1914 fare de Bruno Migliorini. Interalie ĝi eldonis en 1923 la libron *Gvidlibro tra Venecio*, kiu estis dediĉita al la fondinto de la grupo.

Sur la duoninsulo Pellestrina apartenanta al Venecio ankaŭ atestas pri la grupa aktivado tra la jardekoj la strato *Via Esperanto'' de 60 metroj.

## Referencoj 
Kategorio:Iamaj Esperanto-asocioj
Kategorio:Venecio
Kategorio:Veneto
Kategorio:Italaj Esperanto-asocioj
Rusaj noveloj. M.J.Lermontov D.N.Mamin-Sibirjak. 1937

**Rusaj noveloj de M. J. Lermontov kaj D .N. Mamin-Sibirjak**

* kurta skizo: la **Rusaj noveloj** estas №2 en serio Muusses Esperanto Biblioteko sub redakcio de J. Glück, T. Jung, J. H. Willems. Tradukisto de rusa lingvo estas A. Filatov.
** *Fatalisto*, el "Herooj de nia Epoko" de M. J. Lermontov
** *La maljuna Eleska* de D. N. Mamin-Sibirjak

* aŭtoro: M.J.Lermontov, D.N.Mamin-Sibirjak, tradukis A.Filatov
* eldonejo: Esperanto-eldonejo J.Muusses, Purmerend (Nederlando)
## Recenzoj
## Vidu ankaŭ 
* Privata biblioteko de P.Fiŝo

## Eksteraj ligiloj 
* Katalogo de Esperantomuzeo kaj Kolekto por Planlingvoj          
* Katalogo de Heredaĵbiblioteko Hendrik Conscience 
* Katalogo de Nacia Biblioteko de Esperanto

Kategorio:Verkoj el la esperantigita ruslingva literaturo
Kategorio:Libroj de Miĥail Lermontov
Kategorio:Antverpena Fikcio-libraro
Kategorio:Katalogo de Esperantomuzeo kaj Kolekto por Planlingvoj
Kategorio:Katalogo de Heredaĵbiblioteko Hendrik Conscience
Kategorio:Katalogo de Nacia Biblioteko de Esperanto
Muusses Esperanto-Biblioteko

eta|Emblemo de la serio
**Muusses Esperanto Biblioteko** (sur librokovriloj tiel skribata) estis titolo de libroserio, kiun eldonis antaŭ la Dua Mondmilito la Esperanto-eldonejo Jan Muusses, parto de ĝenerala libroeldonejo Jan Muusses kiu situis en la urbo Purmerend en Nederlando. La redakcio de **Muusses Esperanto Biblioteko** konsistis el famaj esperantistoj. Inter ili estis Julius Glück, Teo Jung kaj J.H. Willems.

## Libroj eldonitaj en libroserio Muusses **Esperanto Biblioteko** 
eta|*La Problemo de Lingvo Internacia*, 1938.

* №1 *La Grandaj Filozofoj kaj la Universala Lingvo* (1937) de Julius Glück
* №2 *Rusaj Noveloj*, 1937, M.J.Lermontov kaj D.N.Mamin-Sibirjak
* №3 *De Muheddin ĝis Mundilatin: Mondlingvaj projektoj tra la jarcentoj* de Teo Jung
* №4 *Tra Usono kun Ruliĝanta Hejmo* de Joseph R. Scherer
* №5 *El la Klasika Periodo de Esperanto: (Grabowski kaj Kabe)* (1937) de Julius Glück
* №6-7 *La Kongresaj Paroladoj* (partoj I kaj II) de L. L. Zamenhof
* №8 *La Avo* de Sándor Petőfi
* №9 *La Ĵusnaskito* de Ricardo Becerro de Bengoa

* №10 *La Jubilea Kongreso de Esperanto 1912* (La 8-a Kongreso en Krakovo): Rememoraĵoj kaj oficialaj dokumentoj de Julius Glück
* №11 *La Ora Jubilea Kongreso de Esperanto 1937* organizita de Julius Glück

* №12 *Nordnordaj Fabeloj * (1937) de Joel Thézard
* №13 *En la Vagono kaj Aliaj Rakontoj* (1937) de Ivan Ŝirjaev
* №14-15 *La Problemo de Lingvo Internacia*, serio de radio-paroladoj fare de Björn Collinder
* №16 *Rozinjo* de G. Török
* №17 *El la Londona Skizlibro* de Charles Dickens
* №18 *Flugado Alimonden* (1938) de Ernest G. Dodge
* №19 *Patro kaj Filo kaj Aliaj Rakontoj* de Jordan Jovkov

Kategorio:Libroserioj
Kopete

**Kopete** estas fleksebla tujmesaĝilo, per kiu eblas komuniki uzante multajn protokolojn (i.a. ICQ, MSN, Jabber ka.). Kvankam estas planta vindoza versio, ĝis nun Kopete haveblas nur por Linukso.

## Protokoloj 
Kopete subtenas la jenajn protokolojn:
* Bonjour
* Facebook
* Gadu-Gadu
* OSCAR (AIM kaj ICQ)
* XMPP
* MSN
* .NET Messenger Service
* Novell GroupWise
* QQ
* SMS
* Skype (kun la uzo de la oficiala kliento)
* Xfire (kun la uzo de la kromaĵo)

## Referencoj 
## Eksteraj ligiloj 
* 

Kategorio:Linukso
Kategorio:Tujmesaĝiloj
Ekzerca kajero

eta|300px|Lernanto skribas en kajero.
eta|300px|kajeroj
eta|300px|malfermitaj kajeroj
**Kajero** estas kunigaĵo de kelkaj paperfolioj, falditaj aŭ ne, uzataj por skribi. Kajeroj estas uzataj de lernejanoj kaj studentoj, kvankam lastatempe ĝia uzado malpliiĝis favore al simplaj paperfolioj kunigitaj en dosierujoj, aŭ eĉ skribado en komputilo aŭ poŝtelefono.

Kategorio:Skriba papero
La Vinberoj de Kolero

***La Vinberoj de Kolero*** (angle *The Grapes of Wrath*) estas romano verkita de John Steinbeck en 14-an de aprilo 1939 konsiderata unu el la ĉefaj verkoj de la usona literaturo. Ekzistas samnoma filmo bazita sur la romano, reĝisorita de John Ford kun Henry Fonda role de *Tom Joad*. La romano enpreniĝis en la liston de la 100 (plej signifaj) libroj de la 20-a jarcento laŭ Le Monde.

## Intrigo 
La romano komenciĝas el la vidpunkto de Tom Joad, juna viro, ĵus post sia eliro de la malliberejo, kie li estis kvar jarojn en kondiĉa libero por homicido. En sia reveno hejmen li trovas la predikanton Jim Casy, kiun li memoras de sia infanaĝo, tamen, li ne plu dediĉas al predikado. Ambaŭ viroj piediras kune. Kiam ili alvenas al farmo de la familio Joad, ĝi estas malplena. Konfuzita, li kaj Casy iras al la domo de la onklo John, kelkajn mejlojn proksima kaj tie li trovas sian familion ŝarĝanta kamionon per ĉiuj siaj havaĵoj. Tie li ekscias, ke la rikolto ruiniĝis kaj la banko, pro ilia nekapablo pagi ŝuldon, prenis la bienon. La nura espero de la familio Joad estas en flugfolio, amase disdonita en la tuta ŝtato, Oklahomo, ofertante laboron en Kalifornio kiel frukto-plukantoj. La familio, kune kun with Jim Casy, decidas investi ĉion en la vojaĝo. Tom scias ke tiel li malobeos sian kondiĉan liberon, sed decidas riski sin.

En la vojo, li ekkonas, ke la aŭtovojoj estas plenplenaj de miloj da familioj farantaj la saman vojaĝon pro la sama promeso. Ili poste aŭdas rakontojn de aliaj kiuj revenas de Kalifornio en mizera stato. Tiam ili komencas konscii pri la ebleco malsukcesi. Tiu konscio grandiĝas per la mortoj de la geavoj, la forlaso de Noah (la plej aĝa filo) kaj Connie (la edzo de la gravedita filino Rose of Sharon). Tamen ili ne havas alian eblecon ol daŭrigi.

Kiam ili alvenas al Kalifornio, ili trovas amasojn da laborserĉantoj kaj malmultan esperon havi dignan salajron. La tragedio kuŝas en la simpleco kaj nerealigeblo de iliaj revoj: domo, familio kaj laboro. Radio de espero estas prezentita en la pura, gastama vilaĝeto estrita de la Administrado de Re-setlado, registara agentejo kiu provas helpi la migrantojn, sed ili havas nek rimedojn nek spacon por ĉiuj malriĉuloj.

Responde al la ekstrema ekspluatado, la laboristoj komencas unuiĝi kaj la restantaj membroj de la familio senkone laboras en strikanta legom-ĝardeno. La protesto fariĝas perforta kaj oni murdas Casy-on. Tom, responde denove mortigas kaj li fariĝas fuĝinto. Li devas adiaŭi sian patrinon kaj promesas plu lukti por la proletaro. La bebo de Rose of Sharon naskiĝas morta. Ŝi donas sian patrin-lakton al malsat-mortonto.

## Vidu ankaŭ 
* La 100 libroj de la 20-a jarcento laŭ Le Monde

Kategorio:Anglalingvaj romanoj
Kategorio:Verkoj el la anglalingva literaturo
Kategorio:Literaturo de Usono
Kategorio:Romanoj adaptitaj al teatro
Felĉado

**Felĉado** (de ) estas seksuma praktiko en kiu unu el partneroj elsuĉas ĉuron el vagino aŭ anuso de la alia (kun aŭ sen tubeto), aŭ el kondomo. La individuo elsuĉanta la ĉuron povas gluti ĝin aŭ transdoni ĝin buŝ-al-buŝe al partnero.

## Aldone
*termino **felĉado** ankaŭ rilateblas al suĉado de alia likvaĵo ol ĉuro (feko, urino, ktp.) el vagino aŭ anuso de persono. 
***felĉisto** uzablas kiel morale mallevito.

## Vidu ankaŭ 
* Sekseco
* Amoro, Koito

Kategorio:Seksa konduto
Fleury-les-Aubrais

**Fleury-les-Aubrais** estas franca komunumo kaj ĉirkaŭurbo de Orleano, lokita en la departemento Loiret kaj en la regiono Centro-Valo de Luaro.

Ĝi havas proksimume 20&nbsp;000 loĝantojn, kiujn oni kutime nomigas *Fleuryssois* kaj *Fleuryssoises*.

## Geografio 
Fleury-les-Aubrais situas norde de Orleano, kaj apartenas al la kunurba komunumo de la urbo. Ĝi estas la finstacio de la orleana tramvojo A.

La loĝantaro de Fleury-les-Aubrais stabiliĝis depost la 1990-aj jaroj.

## Vidu ankaŭ 
* Komunumoj de Loiret
* Listo de urboj de Francio
* Les Aubrais (stacidomo)

## Eksteraj ligiloj 
* Oficiala TTT-ejo 


Kategorio:Komunumoj de Loiret
Kategorio:Urboj de Francio